# Δραστηριότητα - Χημική ρύπανση της ατμόσφαιρας - Για τον αέρα που αναπνέουμε

ΓΙΑ ΤΟΝ ΑΕΡΑ ΠΟΥ ΑΝΑΠΝΕΟΥΜΕ

1. Να παρακολουθήσετε προσεκτικά το μικρό βίντεο με τίτλο: «Η Χημική Ρύπανση της Ατμόσφαιρας» και να απαντήσετε το σταυρόλεξο είτε διαδικτυακά, είτε ως φύλλο εργασίας.

Πατήστε ΕΔΩ για να δείτε το βίντεο

2. Να χωριστείτε σε 4 ομάδες καθεμία από τις οποίες θα διερευνήσει μία από τις περιπτώσεις της ατμοσφαιρικής ρύπανσης, θα καταγράψει τα στοιχεία, τις επιπτώσεις, θα προτείνει λύσεις και θα ελέγξει τη στάση της Διεθνούς Κοινότητας.

Να διερευνήσετε:

Α. Ποιες είναι οι συνήθεις πηγές ατμοσφαιρικής ρύπανσης.

Β. Σε ποιες κατηγορίες ταξινομούνται οι ατμοσφαιρικοί ρύποι.

Γ. Ποιες είναι οι επιπτώσεις της ατμοσφαιρικής ρύπανσης για τον άνθρωπο και το περιβάλλον.

Δ. Αν υπάρχουν τρόποι περιορισμού και αντιμετώπισης της ατμοσφαιρικής ρύπανσης:

i. Σε επίπεδο ατόμου και οικογένειας,

ii. Σε επίπεδο κράτους,

iii. Σε διεθνές επίπεδο.

Ε. Αν υπάρχουν φαινόμενα που οφείλονται στην ατμοσφαιρική ρύπανση, τα οποία η διεθνής κοινότητα αντιμετώπισε με σχετική επιτυχία.

3. Η κάθε ομάδα θα παρουσιάσει με όποιο τρόπο θεωρεί κατάλληλο τα αποτελέσματα της διερεύνησής της στην ολομέλεια και θα απαντήσει σε ερωτήσεις.

## ΣΤΑΥΡΟΛΕΞΟ ΑΤΜΟΣΦΑΙΡΙΚΗΣ ΡΥΠΑΝΣΗΣ

Να συμπληρώσετε το σταυρόλεξο της ατμοσφαιρικής ρύπανσης. Στα κίτρινα τετράγωνα κρύβεται μία λέξη. Να τη βρείτε και να απαντήσετε στις ερωτήσεις που την αφορούν.

Πατήστε ΕΔΩ για να συμπληρώσετε το σταυρόλεξο διαδικτυακά

ΟΡΙΖΟΝΤΙΩΣ

1. Αυτά τα αέρια προκαλούν την υπερθέρμανση του πλανήτη
2. Η υπερθέρμανση του πλανήτη προκαλεί μεταβολές σε αυτό
3. Σοβαρό περιβαλλοντικό πρόβλημα του πλανήτη που οφείλεται στην αύξηση της ποσότητας του CO2 στην ατμόσφαιρα
4. Η αύξηση της στάθμης της οφείλεται στην υπερθέρμανση του πλανήτη
5. Επίπτωση της υπερθέρμανσης του πλανήτη που μετατρέπει εύφορες περιοχές σε έρημες
6. Τέτοιος ρύπος είναι το CO2 και το CO
7. Αυτά τα καύσιμα ευθύνονται κυρίως για την ρύπανση της ατμόσφαιρας

ΚΑΘΕΤΩΣ

8. Αυτών των αναγκών ο περιορισμός προστατεύει το περιβάλλον
9. απορροφούν μεγάλες ποσότητες άνθρακα διοξειδίου, αλλά η ικανότητά τους μειώνεται όταν αυξάνεται η θερμοκρασία τους
10. Αυτές οι μορφές ενέργειας θα μειώσουν την ένταση του φαινομένου του θερμοκηπίου
11. Σε αυτό του άνθρακα οφείλεται η υπερθέρμανση του πλανήτη
12. Μορφή ανανεώσιμης πηγής ενέργειας

Η κρυμμένη λέξη: _ _ _ _ _ _ _

α. Οι ανθρώπινες δραστηριότητες που την προκαλούν είναι: ……………………………………………………

β. Οι ουσίες που ρυπαίνουν τον αέρα είναι: ……………………………………………………………………………

γ. Για να ελαττωθεί το φαινόμενο πρέπει να ληφθούν μέτρα, όπως: ……………………………………………